21 वर्षीय अभियुक्त जावेद की फिलहाल दिल्ली पुलिस तलाश कर रही है.मामला दक्षिण दिल्ली का है. अतिरिक्त पुलिस आयुक्त अजय चौधरी ने बीबीसी को बताया, ''अभी तक जो पुलिस को पता चला है, इस व्यक्ति के गोली चलाने का कारण केवल यही बताया गया है.''बुधवार शाम को हज़रत निज़ामुद्दीन इलाके में ये दोनों परिवार एक ही इमारत में ऊपर और नीचे रहते हैं.अजय चौधरी ने कहा, ''बच्ची की मां ने उन्हें घर के गेट पर पेशाब करने से मना किया. इसके बाद बहस शुरू हो गई. इसके बाद उसने कहा कि मैं देख लूंगा. वो उनके घर गया और गोलियां चला दी.''40 वर्षीय सादमानी की हालत अस्पताल में गंभीर बताई गई है जबकि गोली लगने की वजह से उनकी बेटी बिन्नो की अस्पताल में मौत हो गई.बिन्नो एक सरकारी स्कूल में 11वीं कक्षा की छात्रा थी. दोनों को अखिल भारतीय आयुर्विज्ञान संस्थान (एम्स) ले जाया गया था.उन्होंने कहा, ''अभी तक यह सामने नहीं आया है कि दोनों परिवारों में कोई झगड़ा था.''यह पूछे जाने पर कि क्या जावेद नशे की हालत में था, पुलिस अधिकारी ने कहा कि अभी तक इसकी पुष्टि नहीं की जा सकती.अजय चौधरी ने कहा कि इससे पहले भी जावेद एक अन्य मामले में अभियुक्त रह चुके हैं और कोई काम नहीं करते.एक अन्य पुलिस अधिकारी ने बताया कि जावेद की तलाश में कई जगह छापे मारे गए हैं. उन्होंने कहा, ''अभी वे हमारी गिरफ्त से बाहर हैं लेकिन हमें कई सुराग मिले हैं और जल्द ही उनके पकड़े जाने की उम्मीद है.''